cyanic-selkie/wikianc huggingface dataset:
Յալմար Թեսեն
Մատենագիտություն
Գիրքը պատմում է քարե դարի վերջին քարանձավային բնակիչների մասին, որոնք պատմության քմահաճույքով դեռ գոյատևել են ընդամենը երեք դար առաջ, երբ Հարավային Աֆրիկայում վայրէջք կատարեցին առաջին սպիտակամորթները։ Այն առաջին անգամ հրատարակվել է 1963 թվականին։
Գիրքը լույս է տեսել 1974 թվականին։ Այն բնագետ գրողի գրառումն է Հարավային Աֆրիկայի մասին։
Գիրքը լույս է տեսել 1969 թվականին։ Այն պատմում է Բուշմենների Հոտենտոտներ ցեղի մի տղայի հարաբերությունների և նրանց կողմից սպիտակամորթ մարդկանց տեսլականի մասին։
Գիրքը լույս է տեսել 1969 թվականին։ Վերահրատարակվել է 1989 թվականին ։ Գիրքը պատմում է Հարիբ անունով աֆրիկացու կյանքի մասին։
Գիրքը թողարկվել է 1982 թվականին ։
Գիրքը լույս է տեսել 1988 թվականին ։
Անձնական կյանք
Յալմարը և նրա կինը՝ Ջուդին, ունեցել են երկու որդի՝ Գայը և Քրիստոֆերը, և երկու դուստր՝ Ջորջինան և Հարիեթը (Հաթի) ։ Նրանք ամբողջ ընտանիքով ապրում էին Հարավաֆրիկյան Հանրապետությունում՝ Կնիսնա քաղաքում, որը հայտնի տուրիստական ուղղություն է ։ Ջուդին մահացել է 2010 թվականին ։
Ժառանգություն
Հեղինակի անգլերեն աշխատանքներին կարելի է ծանոթանալ Ազգային գրական-անգլիական թանգարանում (Nasionale Afrikaanse Letterkunde Museum en Navoringsentrum), որի հիմնական հավաքածուների թվում պահվում են նաև Յալմար Թեսենի գրառումները, որոնց հետազոտություններով զբաղվում է «Աֆրիկյան հետազոտությունների տեղեկատու ծառայությունների ազգային կենտրոնը» (NISC AS) ,որը բացվել է 1995 թվականին Գրեյամսթաունում ։
Թեսենի գրառումները պահվում են նաև ԱՄՆ-ի խոշորագույն ազգային գրադարանում՝ Կոնգրեսի գրադարանում, Աֆրիկյան կառավարման համալսարանի գրադարանում (The Management University of Africa) և Օքսֆորդի մանկական գրականության հանրագիտարանում ։
Հարուստ պատմություն ունեցող ժառանգած կալվածքը, որը դարձել է Քնիսնայի պատմության մի մասը և բազմաթիվ սերունդների հուշարձան-թանգարանը, ինչպես նաև տեղական ֆլորան և ֆաունան, ոչնչացվել է 2017 թվականի հրդեհից ։
Արտաքին հղումներ
Կատեգորիա:Գրողներ այբբենական կարգով Կատեգորիա:Հարավաֆրիկացի գրողներ
Male captus bene detentus
Male captus, bene detentus, թարգմանաբար՝ «սխալ կերպով ձերբակալված, պատշաճորեն՝ կալանավորված», իրավական դոկտրին՝ համաձայն որի ձերբակալման ոչ իրավաչափ լինելը չի կարող արգելք հանդիսանալ քրեական վարույթ նախաձեռնելու կամ կալանքը որպես խափանման միջոց ընտրելու հարցում։
Պրակտիկայում, ըստ ըստ «male captus, bene detentus» սկզբունքի ճանաչման, պետությունները բաժանվում են երկու մասի. պետություններ, որոնք ոչ իրավաչափ ձերբակալումը համարում են վարույթի հետագա ընթացքի համար խոչընդոտ   և պետություններ, որոնք այդօրինակ խոչընդոտ չեն համարում     (օրինակ՝ ԱՄՆ, Գերմանիա, Հայաստան)։ Հայաստանում ստեղծվել է կայուն նախադեպային պրատիկա, որ ձերբակալման ոչ իրավաչափ լինելը, ինքնին, չի ենթադրում կալանքի անօրինականություն։
Ամերիկայի Միացյալ Նահանգների գերագույն դատարանն իր մեկնաբանողական պրակտիկայում արձանագրել է, որ եթե ենթադրյալ հանցագործություն կատարած անձը ձերբակալվել է օտարերկրյա պետության տարածքում, ապա «male captus, bene detentus» սկզբունքի կիրառման կամ չկիրառման հարցը որոշվում է ձերբակալման վայրի պետության քրեադատավարական օրենսդրությամբ ։
Ծանոթագրություններ
Կատեգորիա:Իրավական դոկտրիններ և սկզբունքներ
Քարլտոն Քոուլ
Քարլտոն Մայքլ Քոուլ Օկիրիե (Carlton Michael Cole Okirie, ), անգլիացի ֆուտբոլիստ հարձակվող։
Կարիերան հավաքականում
Քոուլի ծնողները ազգությամբ Նիգերիայից և Սիերա Լիոնեյից են, այդ պատճառով նա կարող էր խաղալ այդ երկրների ֆուտբոլի ազգային հավաքականներում, բայց նա հրաժարվել է այդ հնարավորություններից ։ Քոուլը կանոնավորապես խաղացել է Անգլիայի երիտասարդական հավաքականում, 19 խաղում խփելով 6 գոլ, դրանց թվում նաև 2004 թվականի օգոստոսին Ուկրաինայի երիտասարդական հավաքականի դարպասը հեղինակած դուբլը (3։1) ։ Պիտեր Թեյլորը, ով այդ ժամանակ Անգլիայի երիտասարդական հավաքականի մարզիչն էր, հայտարարեց, որ Քուլը կարող է «...կարող է հայտնվել Անգլիայի ազգային հավաքականում» ։
2009 փետրվարի 16-ին, Իսպանիայի դեմ ընկերական խաղից առաջ Քոուլը առաջին անգամ հրավիրվեց Անգլիայի ազգային հավաքական։ Նա խաղադաշտ դուրս եկավ 75-րդ րոպեին՝ փոխարինելով Գաբրիել Ագբոնլահորին։ Անգլիան այդ խաղում պարտվեց 2։0 հաշվով ։ 2009 թվականի գարնանը Քոուլը նորից հրավիրվեց ազգային հավաքական մասնակցելու Սլովակիայի և Ուկրաինայի դեմ խաղերին, հետո նաև Ղազախստանի և Անդորրայի։
Ակումբային
«Չելսի»
Անձնական
Չելսիի լավագույն երիտասարդ խաղացող (1)։ 2002
Արտաքին հղումներ
Կատեգորիա:1983 ծնունդներ Կատեգորիա:Հոկտեմբերի 12 ծնունդներ Կատեգորիա:Լոնդոն քաղաքում ծնվածներ Կատեգորիա:Անգլիացի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Չելսիի ֆուտբոլիստներ Կատեգորիա:Աստոն Վիլլայի ֆուտբոլիստներ Կատեգորիա:Վեստ Հեմ Յունայթեդի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ
Մանհեթենհենջ
Մանհեթենհենջ (Manhattanhenge), եզր, որ բնորոշում է Մանհեթենում տարեկան չորս անգամ՝ դեկտեմբերին, հունվարին, մայիսին և հուլիսին, տեղի ունեցող մի երևույթ։ Ծագող կամ մայր մտնող արևը հնարավոր է տեսնել Բորոյի գլխավոր պլանով կառուցված Մանհեթենի զուգահեռ փողոցները հատող լայնակիներից։
«Մանհեթենհենջ» եզրը (Սթոունհենջի նմանակությամբ) ժողովրդականություն է ստացել 2002 թվականին գիտնական Նիլ Թայսոնի շնորհիվ։ Մանհեթենհենջի երևույթը հնարավոր է դիտել լայնակի փողոցներից։ Այդ փողոցները հատում են ավենյուները, որոնք միջօրեականից շեղված են 29°-ով ։ Երևույթը տեղի է ունենում Մայիսի 28-ին կամ 29-ին և հուլիսի 12-ին կամ 13-ին (մայրամուտ), և մոտավորապես դեկտեմբերի 5-ին և հունվարի 8-ին (արևածագ) ՝ արևադարձից հավասարապես հեռու օրերին։ 2012 թվականին ամառային մանհեթենհենջը տեղի է ունեցել մայիսի 29-ին ժամը 20։17-ին և հուլիսի 12-ին ժամը 20։25-ին ըստ հյուսիսամերիկյան արևելյան ժամի ։
Նման երևույթներ դիտվում են փողոցների նմանատիպ հատակագիծ ունեցող քաղաքներում, ինչպես Բալտիմորում (Մարտի 12-ին և 25-ին ու սեպտեմբերի 18-ին և 29-ին), Չիկագոյում , Տորոնտոյում և Մոնրեալում։
(7792) 1995 WZ3
(7792) , աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 18-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում ։
Միջին հեռավորությունը Արեգակից կազմում է 2,297159 ա. մ., առավելագույնը մոտենում է 1,9542 ա. մ. հեռավորության վրա և հեռանում 2,6401 ա. մ. ։ Արեգակի շուրջ մեկ ամբողջական պտույտ է կատարում 1271,7 երկրային օրվա ընթացքում, իր ուղեծրով շարժվելով միջինում 0,283085 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,2° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Յոշիսադա Սիմիձուի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նադեժդա Բաղդասարյան
Նադեժդա Գեղամի Բաղդասարյան, հայ փիլիսոփա, փիլիսոփայական գիտությունների դոկտոր (1998), պրոֆեսոր (1999): Մոսկվայի Ն. Բաումանի անվան պետական տեխնիկական համալսարանի սոցիալական և հումանիտար գիտությունների ֆակուլտետի դեկան։ Ռուսաստանի բնական գիտությունների ակադեմիայի ակադեմիկոս։
Կենսագրություն
Նադեժդա Բաղդասարյանը ծնվել է 1947 թվականի հուլիսի 18-ին, Լատվիայի Ռիգա քաղաքում։ Ավարտել է Մոսկվայի № 170 դպրոցը։ 1969 թվականին ավարտել է Մոսկվայի Ն. Կ. Կրուպսկայի անվան տարածաշրջանային մանկավարժական ինստիտուտի պատմության ֆակուլտետը։ 1987 թվականին եղել է Մոսկվայի Ն. Բաումանի անվան պետական տեխնիկական համալսարանի սոցիալական և հումանիտար գիտությունների ֆակուլտետի սոցիոլոգիայի և մշակութաբանության ամբիոնի (ՌԴ-ում՝ առաջինը) հիմնադիր-վարիչ, 2002 թվականից՝ Մոսկվայի Բաումանի անվան պետական տեխնիկական համալսարանի սոցիալական և հումանիտար գիտությունների ֆակուլտետի դեկան ։ Եղել է «Հեռուստամիջավայր» (ռուսերեն) թերթի գլխավոր խմբագիր ։
Աշխատությունները վերաբերում են սոցիոհումանիտար կրթության հայեցակարգի մշակմանը։ Հեղինակ է բուհական ձեռնարկների ։
Անդամակցություն
=== Գիտական ամսագրերի խմբագրարան խորհրդի անդամ ===
Ծանոթագրություններ
Կատեգորիա:Հայ փիլիսոփաներ Կատեգորիա:Փիլիսոփայական գիտությունների դոկտորներ Կատեգորիա:Հայ պրոֆեսորներ
Ծանծաղուտները (ֆիլմ)
«Ծանծաղուտները» (The Shallows), 2016 թվականի ամերիկյան դրամատիկ թրիլեր, որը նկարահանել է Ջոմ Քոլեթ-Սեռան, սցենարի հեղնիակն է Էնթոնի Ջասվինսկին, իսկ գլխավոր դերում է Բլեյկ Լայվլին։ Ֆիլմում սերֆերը, ափից 200 յարդ հեռավորության վրա, օգտագործելով իր խելքն ու վկռականությունը, պետք է ողջ մնա սպիտակ շնաձկան հարձակումից։ Հիմնական նկարահանումները սկսել են 2015 թվականի հոկտեմբերին Քվինսլենդում (Ավստրալիա)։
Ֆիլմի պրեմիերան տեղի ունեցավ Միացյալ Նահանգներում, 2016 թվականի հունիսի 24-ին Columbia Pictures-ի կողմից։ Ֆիլմը ստացավ դրական գնահատականներ և 17 միլիոն դոլար բյուջեյի առկայությամբ ողջ աշխարհում հավաքեց 119 միլիոն դոլար, ունենալով շահութային հաջողություն ։
Սյուժե
Մոր մահից կարճ ժամանակ անց բժշկական ֆակուլտետի ուսանողուհի Նենսի Ադամսը (Բլեյկ Լայվլի) ուղևորվում է Մեքսիկայում գտնվող մի մեկուսացած այն նույն լողափը, որն այցելել էր իր մայրը, երբ հղի էր Նենսիով։ Տեղի ընկերասեր բնակիչ Կառլոսը (Օսկար Խաենադա) աղջկան ուղեկցում և թողնում է լողափում։ Նենսին միանում է երկու այլ տեղացիների, և երեքը միասին մի քանի ժամ շարունակ սերֆինգով են զբաղվում։ Դադար վերցնելով, Նենսին տեսազրույց է անում իր քրոջ՝ Քլոեյի (Սեդոն Լեգե)։ Երբ նա զգացմունքային և լարված զրույց է տանում իր հոր (Բրեթ Քալլեն) հետ, պարզ է դառնում, որ նրա մոր մահը պատճառ է դարձել Նենսիի համար լքելու բժշկական կրթությունը։
Օրվա մեջ արդեն վերջին անգամ սերֆինգով զբաղվելիս Նենսին մոտակայքում նկատում է մի սապատավոր կետի մարմին։ Դեպի ափ վերադառնալիս ևս մեկ ալիք բռնելիս նրան տախտակի վրայից գցում է հսկայական սպիտակ շնաձուկը և կրծում նրա ոտքը։ Նենսին բարձրանում է կետի դիակի վրա, սակայն շնաձուկը հարվածելով դիակին, ստիպում է աղջկան ապաստան գտնել մի ժայռի վրա։ Նա սերֆինգի իր հագուստով կանգնեցնում է ատքի արյունահոսությունը, իսկ հետո, օգտագործելով իր վրայի զարդերը, «կարում է» համարյա երկու մասի բաժանված ոտքի վերնամասը։ Նենսին մենակ է մնում, երբ տեղացի երկու տղաները լքում են ծովափը, և վերջինս ստիպված ողջ գիշերն անցկացնում է այդ քարի վրա մի վիրավոր ծովաորոր-ի հետ, ում կոչում է Սթիվեն Սիգալ (seagull (սիգալ)՝ ծովաորոր)։ Հաջորդ առավոտ տեղամի մի հարբած տղամարդ գողանում է Նենսիի բոլոր իրերը և երբ հերթը հասնում է աղջկա սերֆինգի տախտակը ջրի միջից գողանալուն, շնաձուկը հարձակվում է նրա վրա՝ երկու մասի բաժանելով։ Մի քնի ժամ հետո, այն երկու տեղացի տղաները, որոնց հետ նախորդ օրը սերֆինգ էր արել Նենսին, վերադառնում են։ Նրանք արդեն ջրի մեջ են մտնում, մինչ Նենսին կարողանում է տեղյալ պահել շնաձկան առկայության մասին, և երկուսն էլ սպանվում են։
Այդ սերֆերներից մեկն իր սաղավարտի վրա կրում էր GoPro տեղախցիկ։ Երբ շնաձուկը հարձակվում է նրա վրա, սաղավարտը դուրս է գալիս և մնում ջրի մակերեսին։ Նենսին այնուհետև նկատում է ջրի վրա օրորվող սաղավարտը։ Հաղթահարելով մի քանի դժվարություններ, նա վերջապես վերցնում է գլխարկը և տեսախցիկով հաղորդագրություն թողնում իր քրոջն հորը, պատմելով շնաձկան հարձակման ու գտնվելու վայրի մասին։
Մակընթացության սկսման հետ մեկտեղ Նենսին հասկանում է, որ ժայռը կամաց-կամաց ջրի տակ է անցնում։ Սթվիեն սերֆինգի տախտակի կտորով ափ ուղարկելով, Նենսին վայրկյանաչափով իմանում է, թե որքան ժամանակում է շնաձուկը կետի դիակից հասնում ժայռին, նա լողում է դեպի մոտակա խարսխավոր լողանը (բույ)։ Փորձելով ազատվել շնաձկից, Նենսին լողում է մեդզուաների միջով, որոնք, արդյունքում, խայթում են և՛ շնաձկանը, և՛ իրեն։ Բույի վրա հերոսուհին գտնում է ազդանշանային ատրճանակ։ Առաջին կրակը, որով փորձում է գրավել հեռվում գտնվող մի նավի ուշադրությունը, անհաջող է ստացվում, սակայն երկրորդ անգամ կրակում է շնձկան վրա, որն այդ պահին լողում էր կետի դիակից դուրս եկով նավթից։ Դրանից շնաձուկը սկսում է այրվել, սակայն կրկին օգուտ չի տալիս։ Կատաղած շնաձուկը հարձակվում է բույի վրա, պոկելով լողանը օվկիանոսի հատակին միացնող մետաղյա շղթաները։ Նենսին իրեն կապում է վերջին մնացած շղթային, և երբ այն նույնպես պոկվում է, աղջիկը դեպի ներքև է քաշվում՝ շնաձուկն էլ իր հետևից։ Վերջին րոպեին Նենսին կողք է գնում, իսկ շնաձուկը մտնում է բույի խարիսխի ամրանների մեջ։
Մի փոքր ուշ, լոափում մի փոքրիկ տղա գտնելով էքշն-տեղախցիկը, անմիջապես կանչում է իր հորը՝ Կառլոսին։ Կառլոսը Նենսիին գտնում է ափին մոտ և կենդանացնում նրան։ Նենսիի աչքի առաջ է գալիս իր մայրը։ Նայելով լողափի շուրջը, նա տեսնում է, որ Սթիվենը ափ է հասել։ Մեկ տարի անց, Նենսին (արդեն բժշկուհի) և Քլոյեն Գալվեստոնում (Տեխաս) գնում են սերֆինգով զբաղվելու, իսկ նրանց հայրն ասում է Նենսիին, որ նրա մայրը հպարտ կլիներ։
Արտադրություն
Նախապես, ֆիլմը պետք է նկարահաներ Լուիս Լետերիերը, սակայն 2015 թվականի հունիսին նա լքեց նախագիծը, իսկ ամենահավանական թեկնածուն դարձավ Ջոմ Քոլեթ-Սեռան ։ Քոլեթ-Սեռան այն անվանեց, որպես հերթական «ողջ մնալու» ֆիլմ ։ Հենց ամենասկզբից Քոլեթ-Սեռան որոշել էր շեշտը չդնել արյան շատության վրա ։ Բլեյկ Լայվլին դերասանական կազմին միացավ 2015 թվականի օգոստոսին ։ Լայվլին մասնակիորեն ոգեշնչված իր ամուսնու՝ Ռայան Ռեյնոլդսի նույնանման մինիմալիստական «Թաղվածը» ֆիլմով, ասելով․ «Այն պատճառներից մեկը, ըստ որի ես շատ էի ցանկանում նկարահանվել այս ֆիլմում, դա այն էր, որ ես գիտեի, թե ինչ ծանր է եղել նրա համար և ինչ պարգևատրում է սպասվում» ։
Սթիվեն Սիգալի ծովաորորի կերպարի համար կիրառվել են CGI և տիկնիկային տեխնոլոգիաները, քանի որ շատ բարդ կլիներ նման թռչնին վարժեցնել դերասանական վարպետությամբ։ Այդ փաստը «սարսափեցրեց» երկու պրոդյուսերներին էլ՝ Մեթի Լեշեմ և Լին Հարրիս, ովքեր ցանկանում էին աշխատել իսկական կենդանու հետ։ Ավստրալիայում նկարահանման վայրը գտնելու համար Լայվլին հնարավորություն ունեցավ կերակրելի ծովաորորներին, ինչից պարզ դարձավ, որ հնարավոր է արտադրության մեջ օգտագործել նրանց ։ Ըստ նախնական սցենարի, Նենսին ավելի շատ է խոսում թղչնի հետ, և այդ տեսարանները նկարահանվել էին։ Այնուամենայնիվ, վերջում Քոլլեթ-Սեռռան կտրեց դրանք, կարևորություն չտալով դրանց, Yahoo!-ին տված հարցազրույցում ասելով․ «․․․մենք չենք ցանկանում նրան նմանեցնել Սպիտակաձյունիկին, ով խոսում է կենդանինեի հետ։ Դու չունես ծովաորորին ամեն ինչ բացատրելու կարիք» ։
Նկարահանումներ
Ֆիլմի հիմնական նկարահանումները սկսեցին 2015 թվականի հոկտեմբերի 28-ին Նոր Հարավային Ուելսում (Ավստրալիա) ։ Որոշ տեսարաններ նկարահանվել են նաև Լորդ Հաու կղզում ։ Նախապես պլանավորված էր, որ նկարահանումները պետք է տեղի ունեային Տեխասի ծովածոցի մոտ՝ Գալվեստոնի կողքին, սակայն ֆիլմմեյքերները մերժեցին առաջարկը, ելնելով ապահովության պայմաններից ։
Ֆիլմի նկարահանումները հիմնականում են տեղի են ունեցել հատուկ ակվարիումում՝ էֆեկտի համար կապույտ էկրաններ օգտագործելով։ Այնուամենայնիվ, Քոլեթ-Սեռան ցանկանում էր խուսափել «ավելի ոճային տեսքից», որոնք առկա են նմանատիպ ֆիլմերում և նկարահանումների 10%-ն արվում են նկարահանման վայրում, որպեսզի կարողանան հանդիսատեսին այդ հնարքով հավաստիացնել՝ ամեն ինչ բնական է։ Նա բացատրեց․ «ֆիլմի միայն 1%-ն է իրական նկարահանում, մնացած 99%-ում ձեզ մոտ այդ մի քանի կադրերը շփոթեցնում են, թվալով իրական» ։ Շնաձուկն ամբողջության ստեղծվել է համակարգչածին պատկերմամբ ։ Slashfilm-ը նշեց, որ Քոլեթ-Սեռայի համար անսովոր էր CGI-ը, քանի որ վերջինս մշտապես փորձում էր օգտագործել բնական եֆեկտներ՝ խուսափելով թվայիններից ։ Լայվլին ավարտեց այն բանով, որ կիրառեց իր հնարքներից մի քանիսը, ներառյալ այն տեսարանում, որտեղ իր կերպարը կոտրում է քիթը։ Իրականում Լայվլին իսկապես ցավեցրել է ինքն իրեն, և քթից եկող արյունն իրական է ։
Թողարկում
«Ծանծաղուտները» նախապես պետք է թողարկվեր 2016 թվականի հունիսի 29-ին, սակայն «Մաքրում։ Ընտրության տարի» ֆիլմի հետ միաժամանակ պրեմիերայից խուսափելու համար այն հետափգեց, և լույս տեսավ ուրբաթ օրը՝ 2016 թվականի հունիսին 24-ին, Columbia Pictures-ի ներքո ։
Շահույթ
«Ծանծաղուտները» Հյուսիսային Ամերիկայում հավաքեց 55.1 միլիոն և այլ երկրներում՝ 64 միլիոն դոլար, համաշխարհային շահույթը հասնելով 119․1 միլիոն դոլարի, այն դեպքում, երբ ֆիլմի բյոջեն 17 միլիոն դոլար էր ։
Քննադատական արձագանք
«Ծանծաղուտները» ստացավ դրական գնահատականներ կինոքննադատների կողմից, ովքեր գովեստի են արժանացնում Լայվլիի կատարումը ։ Rotten Tomatoes-ում ֆիլմի վարկանիշը կազմում է 78%, հիմնվելով 179 կարիքների վրա, միջին գնահատականը՝ 6.5/10 ։ Metacritic-ում, հիմնվելով 34 քննադատությունների վրա, ֆիլմի միջին գնահատականը 100-ից կազմում է 59՝ ունենալով «խառը կամ միջին կարծիքներ» ։ CinemaScore-ի կողմից հարցված հանդիսատեսը ֆիլմին A+-ից F գնահատման սանդղակում տվել են միջին B+ գնահատականը ։
Արտաքին հղումներ
Կատեգորիա:Ամերիկյան թրիլեր ֆիլմեր Կատեգորիա:Անգլերեն ֆիլմեր Կատեգորիա:Սարսափ ֆիլմեր կենդանիների մասին Կատեգորիա:2016 ֆիլմեր Կատեգորիա:Ամերիկյան դրամա ֆիլմեր Կատեգորիա:Columbia Pictures ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սարսափ թրիլեր ֆիլմեր Կատեգորիա:Ժաումե Կոլյետ-Սերրայի ֆիլմեր Կատեգորիա:Ֆիլմեր շնաձկների մասին Կատեգորիա:Ամերիկյան սարսափ ֆիլմեր
Արդանովո
Արդանովո (Арданово), գյուղ Ուկրաինայի Անդրկարպատյան մարզի Իրշավայի շրջանում։ Բնակավայրը նախկինում նաև անվանվել է Յաշպեկ։
2001 թվականի տվյալներով Արդանովո գյուղում բնակվում էր 1 615 մարդ։ Բնակավայրը զբաղեցնում է 2733 կմ² տարածք։ Բնակչության խտությունը կազմում էր 590,93 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Իրշավայի շրջանի բնակավայրեր Կատեգորիա:Ուկրաինայի գյուղեր Կատեգորիա:1448 թվականին հիմնադրված բնակավայրեր
Ամեն ինչ կարող եմ
Ամեն ինչ կարող եմ (Absolutely Anything), 2015 թվականին նկարահանված բրիտանական գիտաֆանտաստիկ ֆիլմ։ Ֆիլմի ռեժիսորը Թերրի Ջոնսն է, իսկ սցենարի հեղինակը՝ Ջոնսը և Գևին Սքոթը։ Գլխավոր դերերում ներկայանում են Սիմոն Փեգը, Քեյթ Բեքինսեյլը, Սանջիվ Բասկարը, Ռոբ Ռիգլը, Էդի Իզարդը և Ջոհաննա Լումլին՝ հնչունավորված Մայքլ Փալինի, Թերրի Ջոնսի, Թերի Գիլիամի, Ջոն Կլիսի, Էրիկ Այդլի և Ռոբին Ուիլյամսի կողմից։ Սա վերջին ֆիլմն էր, որտեղ Ռոբին Ուիլյամսը ունեցավ դերակատարություն ։
Սա առաջին ֆիլմն է, որտեղ ներկայանում են «Մոնթի Փիթոն» խմբի բոլոր կենդանի անդամները, 1983 թվականին նրանց «Մոնթի Փիթոնի կյանքի նշանակություն»-ից հետո ։ Ֆիլմը նաև նշանավորվում է նրանով, որ քսան տարիների ընթացքում Ջոնսը առաջին անգամ հանդես է գալիս, որպես ֆիլմի ռեժիսոր։ Ֆիլմը թողարկվել է 2015 թվականի օգոստոսի 14-ին Լայնսգեթ Միացյալ Թագավորություններ-ի կողմից։
Սյուժե
Հիասթափված ուսուցիչ Նեյլ Քլարկը հանկարծ ձեռք է բերում և օգտագործում ունակություն՝ անելու այն ամենը, ինչ ցանկանում է։ Տիրելու մոլուցքով տառապող այլմոլորակայինները, որոնք դիտում էին նրան տիեզերքից, նրան մի փորձության են ենթարկում։ Երբ նա փորձում էր այս նոր գտած ուժերը օգտագործել և գլուխ հանել հետագայում առաջացող իրադարձություններից, նա կանչում է իր հավատարիմ շուն ընկերոջը և լավագույն ընկերոջը՝ Դենիսին, որպեսզի օգնեն նրան գլուխ հանել։
Երաժշտություն
Ավստրալիացի երգչուհի Քայլի Մինոգը ձայնագրեց և թողարկեց մի գովազդային սինգլ, որը կոչվում է «Ամեն ինչ և ընդհանրապես ամեն ինչ»՝ որպես սաունդթրեկ։ Երաժշտության մի տեսահոլովակ կա Մինոգի YouTube-ի պաշտոնական էջում ։
Ծանոթագրություններ
Կատեգորիա:Բրիտանական ֆանտաստիկ ֆիլմեր Կատեգորիա:2015 ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Բրիտանական կինոկատակերգություններ Կատեգորիա:Lionsgate ֆիլմեր Կատեգորիա:Լոնդոնում նկարահանված ֆիլմեր Կատեգորիա:Ֆիլմեր շների մասին Կատեգորիա:Ֆիլմեր այլմոլորակայինների մասին
Մոգիլատով (գյուղ, Գադյաչի շրջան)
Մոգիլատով (Могилатів), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1861 թվականին։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1861 թվականին հիմնադրված բնակավայրեր
France Football
France Football, ֆրանսիական ամենշաբաթյա շաբաթաթերթ (թողարկվում է ամեն երեքշաբթի և ուրբաթ) ողջ աշխարհի ֆուտբոլային նորությունների վերաբերյալ, հրատարակվում է 1946 թվականից սկսած։ Եվրոգավաթների վիճակագրական տվյալները և եվրոպական առաջնությունները ֆոտոլրագրության միջոցով լուսաբանող ամենահեղինակավոր սպորտային հրատարակչություններից մեկն է Եվրոպայում ։
France Football ամսագիրը «ծնունդ է առել» «Football» ամսագրից, որը թողարկվել է 1927-1944 թվականներին, ինչպես նաև ժամանակավոր եղել է Ֆրանսիայի ֆուտբոլի Ֆեդերացիայի տպագիր մարմինը ։ Առաջին համարը լույս է տեսել 1946 թվականի հունվարի 8-ին, իսկ 1977 թվականի փետրվարից արդեն թողարկվում էր գունավոր կազմով և ամրակցված էջերով տարբերակը։ Ներսի էջերը շարունակում էին տպագրվել սև-սպիտակ տպագրությամբ, սակայն վերջին 10 տարվա ընթացքում էջերի մեծամասնությունը սկսեցին տպագրվել գունավոր նկարազարդմամբ։ 1998 թվականի հուլիսի 14-ին Ֆրանսիայի՝ աշխարհի առաջնության գավաթին տիրանալուց 2 օր հետո ամսագիրը իր վաճառքի ծավալով ռեկորդ սահմանեց (520000 վաճառված օրինակ)։
2008 թվականի նոյեմբերի 3-ից Francefootball.fr վեբ կայքում թողարկվում է ամսագրի տեղեկագիրը։
Մրցանակներ
Աֆրիկական ոսկե գնդակ մրցանակը շնորհվում էր 1970-1994 թվականների յուրաքանչյուր տարվա վերջնամասում։ Այս մրցանակը ներկա ժամանակում շնորհվում է Աֆրիկայի ֆուտբոլի կոնֆեդերացիայի կողմից ։
2020 թվականի «երազանքի թիմ»
2020 թվականին ավանդական Ոսկե գնդակ մրցանակի շնորհման փոխարեն ամսագիրը կազմակերպեց քվեարկություն համաշխարհային առաջատար ԶԼՄ-ների 117 լրագրողների միջև՝ «երազանքի թիմը» պարզելու նպատակով։
«Երազանքի թիմը» այն խորհրդանշական հավաքականն է, որը իր մեջ ներառում է ֆուտբոլի պատմության լավագույն խաղացողներին ։ Անցած տարվա դեկտեմբերին France Football-ը ներկայացրեց միանգամից 3 «երազանքի թիմ»      ։
(7793) 1995 YC3
(7793) , աստերոիդ աստերոիդների հիմնական գոտում։ Հայտնաբերվել է 1995 թվականի դեկտեմբերի 27-ին NEAT ծրագրի կողմից Հալեկալայում ։
Միջին հեռավորությունը Արեգակից կազմում է 3,054809 ա. մ., առավելագույնը մոտենում է 2,7323 ա. մ. հեռավորության վրա և հեռանում 3,3773 ա. մ. ։ Արեգակի շուրջ մեկ ամբողջական պտույտ է կատարում 1950,18 երկրային օրվա ընթացքում, իր ուղեծրով շարժվելով միջինում 0,184598 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,99° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:NEAT ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քիշ (կղզի)
Քիշ, Պարսից ծոցի ավազանին պատկանող փոքր կղզի, գտնվում է Իրանի հարավային մասում՝ Հորմոզգանի նահանգում։ Հանդիսանում է Իրանի և Պարսից ծոցի ամենախոշոր լողափային հանգստավայրերից մեկը, ամենահայտնին Իրանի զբոսաշրջության համար։ Կղզու ամբողջ տարածքը ազատ տնտեսական գոտի է ։
2010 թվականին ամերիկյան The New York Times պարբերականը թողարկեց աշխարհի ամենագեղեցիկ և գեղատեսիլ կղզիների թոփ տասնյակը, որտեղ ներառվել էր նաև Քիշը։ Կղզին նաև հանդիսանում է Մերձավոր Արևելքի թոփ 5 ամենագեղեցիկներից մեկը ։
Քիշ կղզին ամբողջությամբ շրջապատված է ջրով։ Տարածքը կազմում է 91.5 կմ² ։
Տուրիզմ
Կղզու տնտեսության զարգացման շեշտը դրված է միմիայն տուրիզմի վրա՝ հյուրանոցներ, առևտրի կենտրոններ, ազատ տնտեսական գոտիներ օտարերկրյա հյուրերի համար (հիմնականում ԱՄԷ-ից)։ Մուսուլմանական երկրի այս կուրորտային վայրը նույնպես ունի իր յուրահատկությունը. կա լողափ տղամարդկանց համար և փակ տարածք հատուկ կանանց համար։
Արտաքին հղումներ
Կատեգորիա:Իրանի կղզիներ Կատեգորիա:Իրանի տեսարժան վայրեր
Քրիստին (գազակոնդենսատային հանքավայր)
Քրիստին (Kristin), գազի հանքավայր, որը գտնվում է Նորվեգիայի մայրցամաքային տարածքների խութում։ Շահագործումը սկսվել է 2005 թ.-ին։
Հանքավայրի պաշարները գնահատվում են 20 միլիարդ մ խորանարդ գազ և 10 միլիոն տոննա գազային կոնդենսատ։
Քրիստին հանքավայրը շահագործում է նորվեգական նավթային ընկերությունը՝ Ստատօիլը։ Գազի հանույթը տարեկան կազմում է 300 միլիոն մ խորանարդ։
Արտաքին հղումներ
Կատեգորիա:Գազի հանքավայրեր Նորվեգիայում
Ռենե Ռուա
Ռենե Ռուա (Ռոյ) (René François Joseph Roy, ), ֆրանսիացի տնտեսագետ, պրոֆեսյոնալ էկոնոմիկ, 1953 թվականին տնտեսական հասարակության նախագահ, «Ռոյա» նույնության հեղինակ։
Կենսագրություն
Ռենեն ծնվել է 1894 թվականի մայիսի 21-ին Ֆրանսիայի Փարիզ քաղաքում ։
1914 թվականին նա հաջողությամբ քննություններ է հանձնել Փարիզի պոլիտեխնիկական դպրոցում, սակայն Առաջին համաշխարհային պատերազմի պատճառով ստիպված է եղել գնալ ֆրանսիական բանակ։ Ռենեն ծառայել է դաշտային հրետանու 13-րդ գնդում։ 1917 թվականին նա արդեն փոխտեղակալ էր։ 1917 թվականի ապրիլի 16-ին վիրավորվել է Շմեն դե Դամի ճակատամարտում՝ կորցնելով երկու աչքերի տեսողությունը ։
Ռենեն իր դասախոսական գործունեությունը սկսել է Կամուրջների և ճանապարհների ազգային դպրոցում, որտեղ 1929 թվականին զբաղեցրել է քաղտնտեսության և սոցիոլոգիայի պրոֆեսորի պաշտոնը և այդ պաշտոնում մնացել է մինչև 1964 թվականը։ 1931 թվականին դարձել է մաթեմատիկական տնտեսագիտության պրոֆեսոր և Փարիզի համալսարանի վիճակագրության ինստիտուտի ամբիոնի վարիչ։ 1933 թվականին դարձել է կամուրջների և ճանապարհների գլխավոր ինժեներ։ 1944 թվականին դարձել է տրանսպորտի գլխավոր տեսուչը։ 1947-1964 թվականներին եղել է գիտական հետազոտությունների ազգային կենտրոնի տնտեսագիտական սեմինարիայի տնօրեն։ Բացի այդ, 1949 թվականին դասընթացներ է վարել Ֆրանսիայի վիճակագրության և տնտեսական հետազոտությունների ազգային ինստիտուտում։ 1949 թվականին դարձել է հասարակական աշխատանքների և տրանսպորտի նախարարությանը կից կամուրջների և ճանապարհների գլխավոր տեսուչ ։
1951 թվականից եղել է Բարոյագիտական և քաղաքագիտական ակադեմիայի անդամ, Եյլի համալսարանի էկոնոմետրիկայի միության անդամ և նախագահ, թագավորական վիճակագրական ընկերության անդամ, տրանսպորտի Բարձրագույն խորհրդի ընդհանուր ազգային եկամտի կոմիտեի անդամ, ազգերի հաշվառման հանձնաժողովի, տրանսպորտի կոմիտեի գլխավոր պլանի կառավարման և տրանսպորտի վիճակագրական հետազոտությունների համակարգող կոմիտեի անդամ ։
Արժանացել է Ժնևի համալսարանի պատվավոր դոկտորի կոչման (honoris causa) ։
Ծանոթագրություններ
Կատեգորիա:Տնտեսագետներ Կատեգորիա:Ֆրանսիացի տնտեսագետներ
Մուչեց Նովրուզլու
Մուչեց Նովրուզլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1906 թվականին գյուղն ունեցել է 393 թուրք, իսկ 1908-ին՝ 303 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Google Doodle
Google-ի թեմատիկ նկարներ (Գրիֆոնաժ Google-ի համար, Google Doodle, doodle բառից, որը թարգմանաբար նշանակում է խզբզոց, նկարներ էջերի լուսանցքում), յուրահատուկ բացիկներ հայտնի իրադարձությունների առթիվ։ Դրանք հայտնվում են Google-ի գլխավոր էջում։
Պատմություն
Առաջին թեմատիկ նկարը «Այրվող մարդն» էր՝ Նևադա նահանգի (ԱՄՆ) Սև Ժայռ անապատում անցկացվող փառատոնի խորհրդանիշը։ Google ընկերության հիմադիրներ Լարի Փեյջը և Սերգեյ Բրինը, որոնք գնացել էին փառատոնին, այդ կերպ հայտնել են իրենց ժամանակավոր բացակայության մասին ։ Այդ գաղափարը դուր է եկել օգտատերերին։
Հաջորդ նկարները ստեղծել են հրավիրված վեբ դիզայներները, մինչև որ վարձեցին Դենիս Խվանգին, որը 2000 թվականին նախագծեց Բաստիլի գրավման օրվա պատկերանշանը ։
Google Doodle-ի թեմատիկա
Թեմատիկան չափազանց ընդգրկուն է։ Google-ը հիմնականում ողջունում է օգտատերերին տարբեր տոների առիթով, օրինակ՝ Սուրբ ծնունդ (դեկտեմբերի 25), Ամանոր, Սուրբ Վալենտինի օր (փետրվարի 14) և այլն։
Թեմատիկ նկարները նվիրվում են նշանավոր նկարիչների, գրողների, գիտնականների և գործիչների տարեդարձին, ինչպես Ալբերտ Այնշտայնը, Լեոնարդո դա Վինչին, Պարսիվալ Լոուելը, Էդվարդ Մունկը, Թագորը, Նիկոլա Տեսլան, Մուգ Ռոբերտը, Բելա Բարտոկը, Ռենե Մագրիտը, Ջոն Լենոնը, Ակիրա Կուրոսավան, Հերբերտ Ուելսը, Սեմյուել Մորզե, Ֆրեդի Մերկուրի, Հանս Քրիստիան Էրստեդը, Մահաթմա Գանդին, Դենիս Գաբորը, Կոնստանդին Բրանկուզին, Անտոնիո Վիվալդին, Ժյուլ Վեռնը, Ագաթա Քրիստին, Ստանիսլավ Լեմը, Վլադիմիր Ավկսենտին, Իլյա Ռեպինը, Բելլա Ախմադուլինան ։
Մեկ այլ տարածված թեմա է պատմական իրադարձությունների տոնումը։ Օրինակ, Lego կոնստրուկտորի 50-ամյակին օգտագործվել է կոնստրուկտորի մասերից կազմված պատկերանշան ։ 2010 թվականի մայիսի 21-ին Pac-Man խաղի թողարկման առթիվ հայտնվել է առաջին ինտերակտիվ նկարը ։
2012 թվականի ամառային օլիմպիական խաղերի ժամանակ տարբեր սպորտաձևերի նվիրված նկարները փոփոխվում էին ամեն օր։
Google-ը փոխում է իր պատկերանշանը նաև օգտատիրոջ ծննդյան օրվա առթիվ, եթե նա մուտք է գործում իր մասնակցային էջ։
Նախագծողներ
Պատկերանշանների նախագծմամբ զբաղվում է Google-ի խումբը։ proposals@google.com էլեկտրոնային փոստին ամեն օր ուղարկվում են բազմաթիվ գաղափարներ և առաջարկություններ հաջորդ թեմայի վերաբերյալ։ 2012 թվականի դրությամբ գլխավոր էջի համար ստեղծվել են ավելի քան 1000 նկար ամբողջ աշխարհում, որոնք կոչված էին՝ հիշեցնելու հետաքրքիր իրադարձությունների և նշանավոր տարեդարձերի մասին։
Գրիֆոնաժ ՀՀ Անկախության տոնի առթիվ
Կան Google-ի գլոբալ գրիֆոնաժներ, որոնք երևում են ամբողջ աշխարհում, և գրիֆոնաժներ, որոնք երևում են առանձին երկրի կամ երկրների դոմեններում։ 2019 թվականի սեպտեմբերի 21-ին Google-ը տեղադրել է անիմացիոն գրիֆոնաժ, որտեղ ծածանվում է հայկական եռագույնը։ Գրիֆոնաժը երևացել է ամբողջ աշխարհում ։
Արտաքին հղումներ
Կատեգորիա:Գուգլ Կատեգորիա:Համացանց Կատեգորիա:Համացանցային մշակույթ Կատեգորիա:Գուգլի ծառայություններ Կատեգորիա:Պատկերանիշներ Կատեգորիա:Համացանցային մեմեր
Սանդրուքի շրջան
Սանդրուքի շրջան (Sədərək rayonu), շրջանի կարգավիճակով վարչատարածքային միավոր Ադրբեջանի Հանրապետության կազմում գտնվող Նախիջևանի Ինքնավար Հանրապետությունում։ Վարչական կենտրոնը Հեյդարաբադ գյուղն է ։
Ժամանակակից պատմություն
Սադարակի շրջանը ձևավորվել է 1990 թվականի օգոստոսի 28-ին ։
Վարչատարածքային նկարագիր և տեղադրություն
Սադարակի շրջանը հյուսիս-արևմուտքում սահմանակից է Հայաստանի Հանրապետության Արարատի մարզին, հարավ-արևմուտքում՝ Թուրքիայի Հանրապետության Իգդիրի մարզին ։
Սադարակի շրջանի ընդհանուր տարածքը կազմում է 16,374 կմ2։ Վարչական կենտրոնը Հեյդարաբադ գյուղն է։ Բացի վարչական կենտրոնից շրջանը, ըստ Նախիջևանի Ինքնավար Հանրապետության վարչական բաժանման, ունի ևս 3 գյուղ, որից մեկը` Տիգրանաշենը, դե յուրե գտնվում է Սադարակի շրջանում, բայց դե ֆակտո՝ Հայաստանի Հանրապետության Արարատի մարզում ։
Լեռնագրություն
Շրջանի տարածքը կազմված է լեռներից ու հարթավայրերից։ Այստեղ են գտնվում Դահնակ և Վելիդաղ լեռնագագաթները, որոնք համապատասխանաբար ունեն 1154 մ և 1263 մ բարձրություն ։
Ջրագրություն
Սադարակի շրջանի սահմանով հոսում է Արաքս գետը, իսկ տարածքում՝ Գարաչայ և Չապանչայ կոչվող գետերը ։
Բնակչություն
2017 թվականի հունվարի 1-ի դրությամբ շրջանի բնակչությունը 15,800 հազար է ։
Տնտեսություն
Տնտեսության հիմնական ճյուղը գյուղատնտեսությունն է ։
Կրթություն և գիտություն
Սադարակի շրջանում գործում է 3 հանրակրթական դպրոց, 4 արտադպրոցական և 1 նախադպրոցական դաստիարակության հաստատություն, 1 մանկական երաժշտական դպրոց, ինչպես նաև 5 գրադարան ։
Մշակույթ
Շրջանում գործում է մեկ թանգարան ։
Առողջապահություն
Շրջանն ունի առողջապահական մի շարք հաստատություններ, այդ թվում՝ շրջանի կենտրոնական հիվանդանոց, 1 բժշկական ամբուլատորիա, 1 ֆելդշերա-մանկաբարձական կենտրոններ, 1 հիգիենիկ և համաճարակաբանական կենտրոն ։
Տես նաև
Կատեգորիա:Սանդրուքի շրջան
Նովոնիկոլսկոե (գյուղ, Բլագովարսկի շրջան)
Բնակչությունը 2009 թվականին գրանցված տվյալներով կազմում էր 313 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
Ռազմական հոգեբանություն
Ռազմական հոգեբանություն, հոգեբանության բնագավառ, որն ուսումնասիրում է ռազմական հոգեբանությունը, նախապատրաստության (ուսուցում, պարապմունքներ, զինավարժություններ են) և մարտական գործողությունների ընթացքում զինվորի, հրամանատարի, կոլեկտիվի (միավորում, ստորաբաժանում) վարքի առանձնահատկությունները, նրանց ռազմատեխնիկական և բարոյաքաղաքական պատրաստության հոգեբանական պայմաններն ու նախադրյալները։ Նպատակն է բացահայտել մարտական գործողության մեջ հոգեբանական ազդակի առանձնահաւոուկ դերն ու նշանակությունը։ Կապի մեջ է ընդհանուր սոցիալական, մանկավարժական, ինժեներական և հոգեբանության այլ ճյուղերի հետ։ Ռազմական հոգեբանությունը, որպես գիտության հատուկ բնագավառ, ձևավորվել է 20-րդ դարի սկզբին։ Երկրորդ համաշխարհային պատերազմից (1939—45) հետո ծավալուն հետազոտություններ են կատարվել հատկապես Միացյալ Նահանգներում։ ժամանակակից ռազմական հոգեբանությունն ունի կոնստրուկտորատեխնիկական, ռազմաինժեներական, ռազմամանկավարժական, ռագմասոցիալական և ռազմասպորտային հիմնական բաժիններ։
Կատեգորիա:Ռազմական հոգեբանություն Կատեգորիա:Ռազմական կյանք
Լեսթեր Յանգ
Լեսթեր Յանգ (Lester Young, իրական անունը՝ Lester Willis Young, ), ամերիկացի տենոր-սաքսոֆոնիստ և կլառնետիստ, Սվինգի դարաշրջանի ամենանշանավոր երաժիշտներից մեկը։ Ճանաչում ստանալով Կաունտ Բեյսի բիգ բենդի կազմում, նա հիշատակվել  է որպես ազդեցիկ երաժիշտ, օգտագործելով մեղմ գրոհը, սառնասրիտ  նվագելու եղանակը  և խրթին ներդաշնակությունը։ Յանգի մեծահմուտ իմպրովիզացիան առանձնանում էր սահուն արտահայտությամբ, կանխատեսելով ավելի ուշ ջազային ոճերը, ինչպիսիք են օրինակ բիբոպը (бибоп) և հանդարտ ջազը (кул-джаз): Տրոմբոնահար Մայք Զվերին նրան անվանել է «Ջազի Մոցարտ» ։
Վաղ տարիներ
Լեսթեր Յանգը մեծացել է երաժշտական ընտանիքում։ Հայրը՝ Ուիլիս Հենդի Յանգը, եղել է ուսուցիչ։ Եղբայրը՝ Լի Յանգը, թմբկահար էր, և էլի ապագա ջազի լեգենդի մի շարք ազգականներ պրոֆեսիոնալ կերպով զբաղվել են երաժշտությամբ։ Երբ Լեսթերը երեխա էր, նրա ընտանիքը տեղափոխվել է  Նոր Օռլեան, հետագայում՝ Մինեապոլիս։ Հայրը նրան սովորեցնում էր (իհարկե սակսաֆոնից բացի) փողային գործիքի, ջութակի և հարվածային գործիքների վրա նվագել։ Լեսթերը նվագել է ընտանեկան նվագախմբում, սակայն այնտեղից դուրս է եկել 1927 թվականին՝ հրաժարվելով հյուրախաղերի գնալ Հարավային Նահանգներ, որտեղ գործում էին  Ջիմ Քրոուի օրենքները։
Կաունտ Բեյս նվագախմբի հետ
1933 թվականին Յանգը բնակվում է Կանզաս Սիթիում։ Տարբեր խմբերում կարճաժամկետ մասնակցություններից հետո, նա մտավ Կաունտ Բեյսի հանդարտ ոճով նվագող նվագախմբի կազմի մեջ՝ կտրուկ հակադրվելով այդ տարիներին առաջատար տենոր-սաքսաֆոնահար Կոլումեն Խոքինսի ագրեսիվ սովորույթներին։ Յանգը լքեց Բեյսիին և Ֆլեթչեր Հենդերսոնի նվագախմբում  փոխարինեց Խոկինսին, բայց և այդտեղից հեռացավ, որպեսզի խուսափի Խոկինսի ոճով նվագելու  անհրաժեշտությունից։ Շուտով նա մտավ Էնդի Կիրկի բիգ բենդի (անգլ․ մեծ նվագախումբ) կազմ, բայց կես տարի անց նա վերադարձավ Կաունտ Բեյսի մոտ։1938 թվականին Յանգը մասնակցել  է Commodore Records (հայ․ Կանզաս Սիթիի նստաշրջաններ)-ի համար ձայնագրությանը,որտեղ բացի նրանից, նշանավորվել են  Բաք Քլեյտոնը, Դիքի Ուելսը, Կաունտ Բեյսը, Ֆրեդի Գրինը, Ռոդնի Ռիչարդսոնը և Ջո Ջոնսը։ Այս ձայնագրությունում Յանգը նվագել է ինչպես տենոր-սաքսաֆոնի վրա, այնպես էլ Կլառնետի վրա։ Նա եղել է և՛, Կլառնետի վարպետ, և՛ ունեցել է այդ գործիքի վրա նվագելու իր սեփական ոճը։ Որպես կլառնետիստ Յանգին կարելի է լսել 1938-39 թվականների այլ ձայնագրություններով՝ Կաունտ Բեյսի, Բիլլի Հոլիդեյի և երգեհոնահար Գլեն Հարդմանի հետ միասին։ 1939 թվականին նրա կլառնետը գողացվել էր և երաժիշտը խուսափում էր երաժշտական գործիքից ընդհուպ մինչև 1957 թվականը երբ Նորման Գրանդը հանձնեց նրան կլառնետը և հորդորեց նվագել։
Հեռանալով Բեյսիից
Յանգը հեռացավ Բեյսիի նվագախմբից 1940 թվականի վերջին։ Լուրեր էին պտտվում ուրբաթ օրվա դեկտեմբերի 13-ի իր հանդես գալու սնոտիապաշտ մերժման մասին, ինչը արագացրեց իր հեռացումը։ Ամեն դեպքում, այդ խոսակցությունները հաստատված չէին։ Սակայն հետագայում Յանգը գլխավորեց մի շարք ոչ մեծ խմբեր, որոնց կազմում հաճախ մասնակցում էր իր եղբայրը։ Մի քանի տարվա ընթացքում երաժիշտը իրականցանել է բավականին հատկանշական ձայնագրություններ։ Մասնավորապես, նա նվագակցել է Բիլլի Հոլիդեյին 1940 և 1941 թվականներին, ինչպես նաև առաջին անգամ սկսել է համագործակացել է Նաթ Քինգ Քոլի հետ 1942 թվականին հուլիսին։ Պետք է նկատել,որ նրա ստուդիայի ձայնագրությունները սկսած 1942-1943 թվականների բավականին նոսր են։ Դա հիմնականում կապված է եղել Ամերիկյան երաժիշտների ֆեդերացիայի գործադուլով, որն իր հերթին հրահրել է պատերազմ։ 1943 թվականի դեկտեմբերին Կաունտ Բեյսի հովանու ներքո Լեսթերը վերադարձավ։ 10 ամիս անց իրենց համատեղ գործունեությունների նոր ժամանակաշրջանը դադարեցվել է Յանգի ԱՄՆ բանակ զորակոչվելու հետևանքով։ Այս և հաջորդ շրջանի ձայնագրությունները ցույց են տալիս, որ Յանգը սկսել է ավելի ակտիվորեն օգտագործել պլաստիկի լեզուն, որը ձայնին տալիս էր ավելի «ծանր» երանգ (չնայած՝ համեմատելով մյուս կատարողների յուրաձևության հետ, նա առաջվա պես մնում էր  բավականին մեղմ)։ Իհարկե, երաժիշտը երբեք չի հրաժարվել Փայտե լեզվից (տեղկ․Փայտե փողային երաժշտական գործիքներ), բայց և պլաստիկի համարժեքին նա էապես ուշադրություն էր հատկացնում 1943 թվականից մինչև իր կյանքի վերջը։ Հնչեղության փոփոխության մյուս պատճառը եղել է սաքսաֆոնի փողածայրը փոխել մետղայաից՝ «Otto Link»-ից եբենոսյան (սև փայտ) «Brilhart»-ի։ 1944 թվականի օգոստոսին Լեսթերը թմբկահար Ջո Ջոնսոնի, փողահար Հարի «Սվիտ» Էդիսոնի և տենոր-սաքսաֆոնիսստ Ջեկետ Իլինոյսի հետ միասին հայտնվել է ռեժիսոր Գջոն Միլի «Jammin' The Blues (Բլյուզ նվագել)» կարճամետրաժ ֆիլմում։
Բանակ զորակոչվելը
1944 թվականի սեպտեմբերին Լեսթեր Յանգը և Ջո Ջոնսը Կաունտ Բեյսի նվագախբի հետ գտնվում էին Լոս Անջելեսում, երբ զորակոչվեցին ԱՄՆ-ի բանակ։ Ի տարբերություն շատ սպիտակամորթ երաժիշտների, ովքեր բանակի նվագախումբ էին մտել, այդ թվում Գլեն Միլլերի և Արտի Շոուի գլխավորած խմբերը, Յանգը նշանակվեց կանոնավոր բանակի կազմում,որտեղ նրան թույլ չտրվեց սաքսաֆոն նվագել։ Լեսթերը գտնվում էր Մաքքլենդում, Ալաբամում, երբ հայտնաբերվեց նրա կախվածությունը մարիխուանայի և ալկոհոլի նկատմամբ։ Բացի այդ, բանակի պաշտոնյաները իմացան, որ նա ամուսնացած է եղել սպիտակամորթ կնոջ հետ, որը վատթարացրեց իրավիճակը ռասիստական նախապաշարմունքների պատճառով։ Շուտով նա դատապարտվեց ռազմական դատարանի կողմից։ Յանգը չկարողացավ վիճարկել մեղադրանքները և դատապարտվեց։ 1 տարի նա անց է կացրել բանտարկյալների բարաքում (փայտե տուն) և ազատ է արձակվել 1945 թվականին։ Այդ ժամանակաշրջանի մասին տպավորությունները արտացոլվել են «D.B. Blues» (D.B. — detention barracks) կալանքի զորանոցները երաժշտական երկում։ Որոշ ջազային պատմաբաններ վստահեցնում են,որ Յանգի կատարողական ուժը ընկել է բանակում ստացած հոգեկան տրավմայի պատճառով։ Սակայն այլ քննադատներ (ինչպես օրինակ, Սկոթ Յանաու) հերքել են այս հայտարարությունը։ Ձայնագրությունները ցույց են տալիս, որ նրա ոճը սկսեց փոխվել մինչ այս իրադարձությունները։ Գոյություն ունի կարծիք, ըստ որի Յանգի ստեղծագործության հետպատերազմյան շրջանը նշանավորվել է հատուկ հուզականությամբ։ Իսկապես, հենց այդ ժամանակ Յանգը գրել է շատ հիանալի բալլադներ։
Հետպատերազմյան գրառումներ
Անկախ նրանից, թե ինչպես է փոխվել Յանգի ոճը, իր հետպատերազմյան հռչակը դարձել է բեղուն  և շահութաբեր։ 1946 թվականին Լեսթերը միացավ Նոռման Գրանցի «Jazz at the Philharmonic (JATP)» խմբին։ Հաջորդ 12 տարիներին նա պարբերաբար հյուրախաղերով հանդես էր գալիս նրանց հետ և մասնակցությունն է ունեցել Verve Records-ում հրապարակված զգալի թվով ձայնագրություններում։ Բացի այդ, Նետ Քուլի հետ լույս տեսան եռյակ ձայնագրությունները։ Ինչպես նաև Լեսթերը ներկա է գտնվել Alladin Records-ի և Savoy Records-ի ձայնագրություններին, որտեղ Քաունթ Բեյսը մասնակցություն է ունեցել որպես դաշնակահար։ 40-ականների երկրորդ կեսին` 50-ականների սկզբին շատերի կողմից քննարկվում էր Յանգի նվագելու ոճը, սակայն մի բան հստակ է;այդ շրջանում նա տվել է մի քանի հիանալի համերգներ։ Անկասկած դրանց մեջ են ընդգրկվում 1946, 1949, 1950 թվականների JATP խմբի ելույթները։ Լեսթերի մենահամերգը «Lester Leaps In (Լեսթերը ցատկում է)» երգում, որը կատարվել է 1949 թվականին՝ Քարնեգի հոլում JATP-ի համերգին, մնում է ջազի պատմության լավագույն մեներգերից մեկը։ Այդ նույն օրը JATP-ի հետ բեմը կիսում էին Չարլի Պառքերի և Ռոյ Էլդրիջի հետ։
Պայքար և վերածնունդ
Սկսած 1951 թվականից Յանգի կատարողական մակարդակը արագ կերպով անկում ապրեց, ինչը պայմանավորված էր ալկոհոլի չարաշահման աճով։ Նրա նվագը գնալով ավելի էր  հիմնվում մի շարք ոչ մեծ կլիշեների վրա, կորցնելով հնարամտությունն ու ինքնատիպությունը, չնայած երաժիշտի հայտարարություններին, ով չէր ցանկանում պատճենող մատիտ լինել» («repeater pencil»( կրկնող մատիտ) - Յանգը այս արտահայտությամբ նկարագրեց այլ մարդկանց անցյալի գաղափարների կրկնության սկզբունքը)։ Համեմատելով 1952 թվականի ստուդիայի գրառումները օրինակ Օսկար Փիթերսոնի հետ սեսիան և 1952-1953 թվականների երևույթները ցույց են տալիս գործիքի կատարումների վատթարացնող հնարավորությունները և ժամանակի զգացողության կորուստը, հնարավոր է միաժամանակ ֆիզիկական և հոգևոր գործոնների պատճառով։ 1955 թվականի դեկտեմբերին Յանգի նվագը և առողջությունը հասան իրենց անկման կետին, երբ նյարդային խանգարումից հետո հոսպիտալացվեց։
Բուժումից հետո Յանգը վերականգնեց ուժերը, որը երևում է 1956 թվականի հունվար ամսին դաշնակահար Թեդի Ուիլսոնի հետ ձայնագրման ժամանակ 30-ական թվականներին համագործակցելով Բիլլի Հոլիդեյի հետ։ Եվս մեկ հաջողություն էր «Jazz Giants '56-(Ջազի հսակներ)»-ը Ռոյ Էլդրիջի, տրոմբոնահար Վիկ Դիկենսոնի և այլ Սվիգի դարաշրջանի երաժիշտների հետ միասին։ Բացի այդ, Լեսթեր Յանգը Մայլս Դևիսի և Modern Jazz Quartet (Ժամանակակից ջազային քառյակ) հետ  իրականացրեց շրջագայություն Եվրոպայում, ինչից հետո ելույթ ունեցավ Վաշիգտոնում՝ Olivia’s Patio Lounge-ում։
Արաշենդա (Գորիի շրջան)
Արաշենդա (არაშენდა), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 690 մետր բարձրության վրա։ Շրջկենտրոն Գորիից հեռու է 11 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 646 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Գուրամ Կաշիա
Գուրամ Կաշիա (გურამ კაშია; ), վրացի ֆուտբոլիստ։ «Վիտես» ակումբի և Վրաստանի ազգային հավաքականի պաշտպան։
Ակումբային կարիերա
Կաշիան իր կարիերան սկսել է «Դինամո» ֆուտբոլային ակումբում։ 2006 թվականից մինչև 2010 թվականը Գուրամը հասցրեց անցկացնել 91 խաղ՝ դառնալով 12 գոլի հեղինակ։ Իր վերջին մրցաշրջանում՝ Վրաստանի առաջնությունում, ֆուտբոլիստը անցկացրեց 33 խաղ՝ դառնալով 8 գոլի հեղինակ։
2010 թվականի օգոստոսի վերջին, երբ «Վիտես» ակումբի տնօրենը փոխվեց, իսկ նոր տնօրեն դարձավ Մերաբ Ժորդանիան, Կեշիան տեղափոխվեց այնտեղ։ Սեպտեմբերի 18-ին «Բրեդա» ակումբի դեմ կայացավ Գուրամի դեբյուտային խաղը։ Ակումբում Կաշիան ժամանակավոր փոխարինում էր վնասվածք ստացած Ֆրենկ վան դեր Ստրյոյկին։
2011 թվականի մարտի 29-ին Կեշիան երկարաձգեց պայմանագիրը «Վիտես» ակումբի հետ ։
2011/12 մրցաշրջանի սկզբին Գուրամը ստացավ թիմի ավագի թևկապը ։
2012 թվականի մարտի 22-ին նա կրկին երկարաձգեց պայմանագիրը ակումբի հետ մինչև 2016 թվական ։
Արտաքին հղումներ
Կատեգորիա:Վրացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Դինամո Թբիլիսիի ֆուտբոլիստներ Կատեգորիա:Վրաստանի հավաքականի ֆուտբոլիստներ
Լեսթեր Յանգ
Պայքար և վերածնունդ
40-ականների և 50-ականների ընթացքում պարբերաբար հայտնվել է Կաունտ Բեյսիի նվագախմբի կազմում։ Ամենանշանակալից համատեղ համերգներից մեկը տեղի է ունեցել ջազի փառատոնին Նոր նավահագստում Յանգի բազմաթիվ հին ծանոթների՝ Ջո Ջոնսի, Ռոյ Էլդրիջի, Իլինոյս Ջեկեթի և Ջիմի Ռաշինգոմի հետ միասին։ Լեսթերի նվագը եղել է ամենաբարձր մակարդակի վրա, քան սովորաբար այն տարիներին, նույնիսկ մեկ անգամ 30-ական թվականներին նա վերարտադրեց իր մեղմ ոճը։ Կատարվող ստեղծագործությունների թվում էր «Polkadots and Moonbeams (Պոլկադոցները և լուսնի ճառագայթներ)»-ը, այդ պահին Յանգի սիրելի գործը։
Վերջին տարիներ
81957 թվականի դեկտեմբերին Լեսթեր Յանգը, Բիլլի Հոլիդեյը, Կոուլմեն Հոքինսը, Բեն Ուբստեր, Ռոյ Ելդրիջը և Ջերիմի Մալիգանը հայտնվեցին CBS-ի The Sound of Jazz շոուին, երգելով Հոլիդեյի՝ «Lady Sings The Blues (Օրիորդն երգում է բլյուզը)» և «Fine and Mellow (Հիասքանչ և քաղցր)», երգերը։ Այն Յանգի և Հոլիդեյի միավոումն էր, ում հռչակը նույնպես հասնում էր իր վերջնակետին։ Նրանց շփումը ընդհատվեց տարիների ընթացքում։ Յանգի մեներգը փայլուն էր, բայց նա ծանր հիվանդի տեսք ուներ։ Նա միակն էր, ով նստել էր ելույթի ժամանակ՝ ոտքի կանգնելով միայն սոլո կատարելու համար։ Վնասակար սովորությունները վերջնականապես քայքայեցին նրա օրգանիզմը։ Յանգը քիչ էր սնվում, ավելի շատ էր օգտագործում ալկոհոլ, տառապում էր լյարդի հիվանդությունից և թերսնուցումից։ Վերջին 2 տարիներին երաժշտի ֆիզիկական վիճակը այնքան էր վատթարացել,որ այդ ժամանակի ձայնագրություններում նկատվում էին անվստահ կերպով վերցված նոտաները, կրճատված արտահայտությունները և հազվագյուտ դեպքերում `ձայնարտադրության ընդհանուր դժվարությունները։ Լեսթեր Յանգը վերջին անգամ մասնակցություն ունեցավ Փարիզում 1959 թվականի մարտ ամսի ձայնագրություններին և համերգներին, վերջում կրճատված եվրոպական շրջագայությունը թմբկահար Քենի Կլառկի հետ։ Շրջագայությունների ընթացքում Յանգը ոչինչ չէր ուտում և մինչև վերջ խմում էր։ 1959 թվականի մարտի 15-ի  վաղ առավոտյան Նյու Յորք ժամանելուց մի քանի ժամ անց Լեսթեր Յանգը մահացավ 49 տարեկան հասակում։ Հանրահայտ երաժիշտը հուղարկավորվել է Բրուքլինում, Մշտադալար գերեզմանատանը։ Ըստ հայտնի ջազի քննադատ Լեոնարդ Ֆիզերի խոսքերի, ով հուղարկավորության է գնացել Բիլլի Հոլիդեյի հետ տաքսիով, ճանապարհին երգչուհին ասել է «Հաջորդը ես եմ գնալու»։ 44-ամյա Հոլիդեյը մահացավ մի քանի ամիս անց։
Արտաքին հղումներ
Կատեգորիա:Ամերիկացի սաքսաֆոնահարներ Կատեգորիա:Ամերիկացի երաժիշտներ Կատեգորիա:20-րդ դարի ամերիկացի երաժիշտներ Կատեգորիա:1910 ծնունդներ Կատեգորիա:Ամերիկացի կոմպոզիտորներ Կատեգորիա:Ամերիկացի ջազմեններ
Ադվենտիցիա
Ադվենտիցիա (, adventicius-արտաքին), օրգանի արտաքին թաղանթ, որը հիմնականում ձևավորված է ֆիբրոզային շարակցական հյուսվածքից։
Չիմիշ
Չիմիշ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Ադվենտիցիա
Ադվենտիցիա են անվանում ՝
Չիմիշ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ադվենտիցիա
Զարկերակների ու երակների ադվենտիցիաներով են անցնում արյունատար անոթները, սնուցող պատերը- անոթների անոթները ։ Զարկերակիկների և երակների ադվենտիցիաները համեմատաբար ավելի հաստ են քան զարկերակների ադվենտիցիաները։ Որոշ հեղինակներ ադվենտիցիան անվանում են շարակցական բջիջներ, որոնք շրջապատում են մազանոթներին։
Չիմիշ
Ծանոթագրություններ
Կատեգորիա:Արևմտյան Հայաստանի գյուղեր
Ադվենտիցիա
Կատեգորիա:Հյուսվածքներ Կատեգորիա:Անոթաբանություն Կատեգորիա:Շարակցական հյուսվածք
Մատ (շախմատ)
Մատ, իրավիճակ շախմատում, երբ արքան գտնվում է շախի տակ, իսկ խաղացողը չի կարող անել որևէ քայլ այդ շախից պաշտպանվելու համար։ Դա նշանակում է նման իրավիճակի մեջ հայտնված կողմի պարտություն։ Շախմատային նոտագրության մեջ մատը խաղաքարի քայլից հետո նշանակվում է «×», «++» կամ «#» նշաններից մեկով։
Այսպիսով, մատ է, եթե միաժամանակ.
«Մատ» բառի ծագումը
«Մատ» բառն առաջացել է պարսկերեն «շահ մատ» բառակապակցությունից, որը նշանակում է, որ արքան (շահը) անօգնական է, կաթվածահար է, մեկուսացված է, պարտություն է կրել (այդպիսի իմաստներ ունի պարսկերեն «մատ» բառը)։ Հայտնի է նաև «շահ մատ» բառակապակցության «շահը մեռավ» (արաբերեն «մատ» մեռել է) թարգմանությունը, սակայն պարսիկներն այդ տերմինը խաղում սկսել են օգտագործել արաբներից վաղ ։
Մատ ըստ խաղաքարերի նվազագույն քանակի
Մատ անելու համար անհրաժեշտ խաղաքարերի նվազագույն քանակը (արքաներից բացի).
Եթե կողմերից ոչ մեկը չունի մատ անելու համար անհրաժեշտ խաղաքարերի քանակ, գրանցվում է ոչ-ոքի։
Արտաքին հղումներ
Կատեգորիա:Շախմատային եզրույթներ Կատեգորիա:Շախմատի տեսություն Կատեգորիա:Շախմատային մատեր
Բրոնտե (Իտալիա)
Բրոնտե (Bronte, Bronti), կոմունա Իտալիայում, Սիցիլիա մարզում՝ Կատանիայի գավառում։
Մարդկանց թիվը կազմում է 19 220 մարդ (2008 թ․), բնակչության խտությունը՝ 74 մարդ/կմ²։ Մակերեսը կազմում է 249 կմ²։ Փոստային ինդեքսը՝ 95034։ Բջջային կոդը՝ 095։
Համայնքի փրկիչը համարվում է Սուրբ Վլասի Սևաստիսկին։
Աշխարհագրություն
Բրոնետեն հայտնի է իր հիանալի գինիով՝ ստեղծված խաղողից, որը աճում է Սինետոյում։ Քաղաքը գտնվում է սառած լավայի հոսքերի միջև, որոնք մնացել են 1651 և 1843 թվականներին։ Քաղաքը լի է առատ խաղողի այգիներով՝ լավ վարելահողերի, անտառների և արոտավայրերի շնորհիվ։ Արևմուտքում սկսում է մի մեծ անապատ։ Այնտեղ է գտնվում Մալետտո հիասքանչ այգին, որը գոյացել է լավային հոսքերի շնորհիվ։
Ժողովրդագրություն
Բնակչության դինամիկան։
Ծանոթագրություններ
Կատեգորիա:Սիցիլիայի քաղաքներ
Սոն Կան Հո
Սոն Կան Հո (송강호, ), հարավկորեացի դերասան։ Հայտնիություն է ձեռք բերել 2019 թվականի «Մակաբույծ» ֆիլմում կերտելով Քիմ Քիթհեքի դերը ։
Կենսագրություն
2002 թվականին Սոնը նկարահանվել է «YMCA Yagudan» ֆիլմում, որը պատմում է 20-րդ դարում ստեղծված առաջին կորեական բեյսբոլի թիմի մասին։ 2003 թվականին մասնակցել է իրական փաստերի վրա նկարահանված՝ «Հիշողություններ սպանության մասին» ֆիլմում։
2006 թվականին Սոնը նկարահանվել է «Դինոզավրի գրոհը» ֆիլմում, որը Կորեայում դիտել է ավելի քան 13 միլիոն մարդ, իսկ դրամական շահույթը կազմել է 89 միլիոն դոլար։
2013 թվականին Սոնը, հոլիվուդյան աստղերի հետ միասին, նկարահանվել է ռեժիսոր Պոնգ Ջուն Հոյի «Ձյան միջով» թրիլլերում ։
2019 թվականին նա նկարահանվել է «Մակաբույծ» ֆիլմում, վերջինս քննադատների կողմից դրական գնահատականների է արժանացել։ Այն առաջին հարավկորեական ֆիլմն է, որը ստացել է Կաննի և Օսկար մրցանակներ։
Արտաքին հղումներ
Կատեգորիա:Հարավկորեացի դերասաններ Կատեգորիա:Հարավկորեացի կինոգործիչներ Կատեգորիա:Հարավկորեացի կինոդերասաններ Կատեգորիա:Դերասաններ այբբենական կարգով Կատեգորիա:21-րդ դարի դերասաններ Կատեգորիա:20-րդ դարի դերասաններ